[Eugenius Episcopus, servus servorum Dei, dilectis filiis Petro Priori Silviniacensis Monasterii, ejusque fratribus tam præsentibus quam futuris, regularem vitam professis in perpetuum. Justis Religiosorum desideriis consentire, ac rationabilibus eorum postulationibus clementer annuere Apostolicæ Sedis, cui largiente Domino præsidemus, authoritas et fraternæ charitatis unitas nos hortatur. Inde est utique dilecti in Domino filii quod justis petitionibus vestris benignum impertientes assensum, ad exemplar prædecessoris nostri felicis memoriæ Vrbani Papæ secundi Monasterium vestrum, in quo divino mancipati estis obsequio sub beati Petri et nostra protectione suscipimus, et præsentis scripti privilegio communimus, statuentes ut quascumque possessiones, quæcumque bona idem Monasterium inpræsentiarum justè et canonicè possidet, ac in futurum concessione Pontificum, largitione Regum vel Principum, oblatione fidelium, et aliis justis modis Deo propitio poterit adipisci, firma vobis vestrisque successoribus et illibata permaneant. In quibus hæc propriis duximus exprimenda vocabulis. In Episcopatu Bituricensi Monasterium sancti Mauritii, Capellam de Burbonio, Ecclesiam de Noyento, de Castelione, de Colondono, de Mariniaco, de Cressangis, de Curtiliis, de Bocherono, de Betiaco, de Argiranda, de Francisciis, Ecclesiam de Limesia, de Madero, de Vannat, de Burginolio, de Avalone, de Cappis, de Silviniaco Comitali, de Sardirliaco, de Busecrias, de Ferrerias, Capellam de Nicio, Ecclesias sancti Placidi, sancti Hilarii, sancti Marcelli, Ecclesiam de Chirac, Monasterium Columbariense, Ecclesiam de Monive, Capellam de Cella, Ecclesiam de Dorequo, de Comentrico, de Vordero, de Feblineas, de Noro. In Episcopatu Arvernensi Ecclesiam de Brenaco sancti Maziriani, sancti Martini, Capellas duas de Schola, de Sintraco, de Genziaco, de Paidaco, de Ledaco, de Stotiaco. Monasterium de Firmitate, Ecclesiam de alta Ripa, Capellas de Vernolio, de longa Prata, de Trebenno, Ecclesiam de Monasterio, de Quintiniaco, de Melaro, de Rungeriis, de Graniculis, Capellam desuper Castellum de Monte acuto, Ecclesiam sancti Juliani de Vallibus, de Olouzaco, de Silviniaco Teudonis, de Conis, de Marciaco, Ecclesias duas de Bociaco, de Suspiriis, de Briceolis, de Chimiliaco, Capellam de Fagia. In Castello de Nobrio, duas Ecclesias, novam Ecclesiam. In Eduensi Episcopatu Capellam de Molinis, Ecclesiam de Arversino. In Episcopatu Nivernensi Monasterium Campi Volti cum appendiciis suis, Capellam de Firmitate, Ecclesiam de Cantaneto, Monasterium de monte Podio, de Martio, de Genestinis, de Valcolomano, de nova Villa, de Adiaco, Capellam sancti Genesii. In Episcopatu Lemovicensi Ecclesiam de Manciaco cum omnibus earum pertinentiis. Præterea ejusdem quoque prædecessoris nostri vestigiis inhærentes statuimus, ne pro communi interdicto Parrochiæ præfatum Cœnobium à divinis cesset officiis, sed clausis januis, et exclusis excommunicatis, et interdictis suppressavoce divina vobis liceat celebrate officia, nec ulli omnino hominum facultas sit infra ipsius Monasterii seu adjacentis Villæ ambitum assultum facere, aut quemlibet hominem deprædari vel capere. Sepulturam etiam ipsius loci omnino liberam esse decernimus, ut eorum qui se illic sepeliri deliberaverunt, devotioni et extremæ voluntati, nisi fortè excommunicati vel interdicti sint, nullus obsistat, salva tamen justitia matricis Ecclesiæ. Decernimus ergo, ut nulli omnino hominum liceat præfatum Monasterium temerè perturbare, aut ejus possessiones auferre, vel ablatas retinere, minuere, aut aliquibus vexationibus fatigare; sed omnia integra conserventur eorum, pro quorum gubernatione et sustentatione concessa sunt, usibus omnimodis profutura; salva Sedis Apostolicæ auctoritate, et Cluniacensium Abbatum in omnibus obedientia, atque Diœcesanorum ipsorum in supradictis Capellis canonica justitia. Si qua igitur in futurum Ecclesiastica sæcularisve persona hanc nostræ Constitutionis paginam sciens, contra eam temerè vanire tentaverit, secundò tertióve commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et à sacratissimo Corpore ac Sanguine Dei et Domini Redemptoris nostri Jesu Christi aliena fiat, atque in extremo examine districtæ ultioni subjaceat. Cunctis autem eidem loco justa servantibus sit pax Domini nostri Jesu Christi, quatenus et hic fructum bonæ actionis percipiant, et apud districtum Judicem præmia æternæ pacis inveniant. Amen. Ego EUGENIUS Catholicæ Ecclesiæ Episcopus. Ego G. Presbyter Cardinalis tituli Calixti. Ego Ymarus Tusculanus Episcopus. Ego Julius Presbyter Cardinalis tituli sancti Marcelli. Ego Vmbaldus Presbyter Cardinalis tit. S. Crucis in Jerusalem. Ego Bernardus Presbyter Cardinalis tituli sancti Clementis. Ego Rotlannus Presbyter Cardinalis tituli sancti Marci. Ego Gerdredus Presbyter Cardinalis tit. S. Stephani in Cælio monte. Ego Otto Diaconus Cardinalis S. Georgii ad velum aureum. Ego Nicolaus Albanensis Episcopus. Ego Hugo Hostiensis Episcopus. Ego Gregorius Diac. Card. S. Angeli. Ego Guido Diaconus Cardinalis sanctæ Mariæ in orticu. Ego Joannes Diaconus Cardinalis sanctorum Sergii et Bacchi. Ego Centius Diaconus Cardinalis sanctæ Mariæ in Aryro. Datum Signi? per manum Bosonis sanctæ Romanæ Ecclesiæ Scriptoris decimo Kalendas Martii, indictione decima quinta, Incarnationis Dominicæ anno millesimo centesimo quinquagesimo primo, Pontificatus nostri Domni Eugenii tertii Papæ, anno septimo.]